મુંબઈ: ટાઇગર શ્રોફ અને દિશા પટાણી આ વરસની સફળ જોડીની યાદીમાં સામેલ થઇ ગયા છે. તેમની કેમ્સ્ટ્રી આકર્ષક હોવાથી વિજ્ઞાપનનક્ષેત્રના લોકો પણ આ ફાયદો ઉઠાવવા ઉત્સાહિત છે. તેથી તેમને સાથે વિજ્ઞાપનની ઓફરો વારંવાર મળે છે. સૂત્રની લાત સાચી માનીએ તો, '' તાજેતરમાં ટાઇગર અને દિશા પાસે એક જાણીતી તેલની બ્રાન્ડના વિજ્ઞાાપનની ઓફર આવી હતી. કંપની ઇચ્છતી હતી કે આ જોડી સાથે આ વિજ્ઞાપન કરે. બન્ને કલાકારો યુવાન છે અને યુવાનિયાઓ વચ્ચે પોતાના ફિઝિક માટે જાણીતા છે. ઉત્પાદકોનું માનવું હતું કેઆ યુગલ આ વિજ્ઞાપન સાથે કરે. ટાઇગર અન દિશાએ આ એડવર્ટાઇઝ માટે રૃા. પાંચ કરોડની માંગણી કરી છે. તેમા આશ્ચર્યની વાત એ છે કે કંપનીએ પોતાની બ્રાન્ડ માટે આ રકમ ચૂકવવાની તૈયારી પણ દર્શાવી છે. જોકે આ પહેલીવાર નથી બનતું કે, કોઇ રિયલ લાઇફ કપલ પ્રથમ વખત વિજ્ઞાપન સાથે કરતા જોવા મળશે. આ પૂર્વે શાહરૃખ ખાન-ગૌરી અને અભિષેક બચ્ચન અને ઐશ્વર્યા રાય બચ્ચન પણ સાથે જોવા મળ્યા હતા. વિજ્ઞાપનજગતમા એવું મનાય છે કે, રિયલ લાઇફ કપલ્સ જ્યારે કોઇ બ્રાન્ડનું વિજ્ઞાપન સાથ કરે છે ત્યારે દર્શકો પર સારો પ્રભાવ પડે છે.